আহমেদ আকবর সোবহান

আহমেদ আকবর সোবহান (জন্ম : ১৫ ফেব্রুয়ারি, ১৯৫২) একজন বাংলাদেশী ব্যবসায়ী ও শিল্পদ্যোক্তা। তিনি বাংলাদেশের শিল্পপ্রতিষ্ঠান বসুন্ধরা গ্রুপের চেয়ারম্যান। ২০২০ সালের হিসেবে বার্ষিক আয় ১০০ কোটি ডলার বা তার বেশি হিসেবে দেশের শীর্ষস্থানীয় ২৩ কোম্পানির একটি বসুন্ধরা গ্রুপ। এছাড়াও বাংলাদেশে বিলিয়ন ডলারের আমদানি ক্লাবে থাকা শিল্প গ্রুপের একটি হচ্ছে বসুন্ধরা গ্রুপ। বাংলাদেশের শিল্প ও বাণিজ্য খাতে কাজ করছে বসুন্ধরা গ্রুপ। আবাসন ব্যবসা দিয়ে শুরু হলেও বসুন্ধরা গ্রুপের ব্যবসা পরিধি সিমেন্ট, কাগজ, ইস্পাতজাত পণ্য উৎপাদন, এলপি গ্যাস, বাণিজ্যিক কমপ্লেক্স নির্মাণে বিস্তৃত। বাংলাদেশের চারটি গণমাধ্যম দৈনিক কালের কণ্ঠ, বাংলাদেশ প্রতিদিন, ডেইলি সান ও বাংলানিউজ২৪ডটকম তার মালিকাধীন গ্রুপের। বাজার মূল্য ও আর্থিক প্রবৃদ্ধির হিসেবে বাংলাদেশের দ্বিতীয় বৃহত্তম শিল্পগোষ্ঠী বসুন্ধরা গ্রুপের স্লোগান: দেশ ও মানুষের কল্যাণে। আহমেদ আকবর সোবহানের জন্ম ১৯৫২ সালের ১৫ ফেব্রুয়ারি ব্রাহ্মণবাড়িয়া ইসলামপুরে। তার বাবা আলহাজ্ব আবদুস সোবহান ছিলেন ঢাকা উচ্চ আদালতের আইনজীবী এবং মা উম্মে কুলসুম ছিলেন গৃহিনী। দুই ভাই ও চার বোনের মধ্যে আকবর সোবহান সবার ছোট। তিনি ঢাকা বিশ্ববিদ্যালয়ের ব্যবসায় অধ্যয়ন বিভাগ থেকে স্নাতক ডিগ্রি অর্জন করেন। শিক্ষাজীবনে আহমেদ আকবর সোবহান ক্রীড়াবিদ ও মেধাবী হিসেবে আলোচিত ছিলেন।আহমেদ আকবর সোবহান নিজে একসময় হকি খেলতেন এবং তাঁর বড় ভাই আবদুস সাদেক একজন হকি কিংবদন্তি। আবদুস সাদেক দুই মেয়াদে ছিলেন বাংলাদেশ হকি ফেডারেশনের সাধারণ সম্পাদক। তাঁর সন্তান সাদাত সোবহান, সাফিয়াত সোবহান, সায়েম সোবহান আনভীর,সিয়াম সোবহান সানভীর ও সাফওয়ান সোবহান। ১৯৭৮ সালে আহমেদ আকবর সোবহান অভ্যন্তরীণ সেবা খাতে প্রাতিষ্ঠানিকভাবে ব্যবাসয়িক যাত্রা শুরু করেন। তার পরিচালনা বসুন্ধরা গ্রুপ ইস্ট ওয়েস্ট প্রপার্টি ডেভেলপমেন্ট (প্রাঃ) লিমিটেড প্রতিষ্ঠার মধ্যমে যাত্রা শুরু করে। পরবর্তীকালে তা বসুন্ধরা হাউজিং নামে পরিচিতি পায়। ইস্পাত ও প্রকৌশল, কাগজ, টিস্যু, সিমেন্ট, এলপি গ্যাস, স্যানিটারি ন্যাপকিন, কাগজজাত পণ্য, ড্রেজিং, জাহাজ শিল্প, খাদ্য ও পানীয়, লোহার নল উৎপাদনসহ ৩৫টির বেশি নানা মাত্রার বৃহৎ শিল্পখাতে ব্যাপ্তি বিস্তার করেছে বসুন্ধরা গ্রুপ।তার নেতৃত্বাধীন গ্রুপের নানা প্রতিষ্ঠানে সরাসরি কর্মরত আছেন প্রায় ৫০ হাজার কর্মী। এছাড়াও নানাভাবে বসুন্ধরা গ্রুপে কাজ করছেন প্রায় পাঁচ লক্ষাধিক মানুষ। রাজস্বখাতে বিরাট অবদানের মাধ্যমে দেশীয় আর্থসামাজিক উন্নয়নে অবদান রাখছে বসুন্ধরা। দেশের শীর্ষস্থানীয় রাজস্বদাতা প্রতিষ্ঠানগুলোর একটি বসুন্ধরা গ্রুপ। ১৯৯৮ সালে ১৫ বিঘা জমির ওপর গড়ে তোলেন বসুন্ধরা শপিং মল। জাতীয় ও আন্তর্জাতিক পর্যায়ে সামাজিক দায়িত্ব পালন করেন আহমেদ আকবর সোবহান। বসুন্ধরা গ্রুপ প্রতিষ্ঠিত দুটি মানবকল্যাণ ফাউন্ডেশন সহযোগি হিসেবে কাজ করছে। ২০০৬-২০১৮ সময়ে আহমেদ আকবর সোবহান ইউক্রেন প্রজাতন্ত্রে বাংলাদেশের অনারারি কনসাল হিসেবে দায়িত্ব পালন করেছেন। ২০১৭ সালে বাংলাদেশে প্রথমবারের মতো চালু হওয়া কর বাহাদুর সম্মাননা পান আহমেদ আকবর সোবহান ও তার পরিবারের সদস্যরা। সভাপতি, বাংলাদেশ ল্যান্ড ডেভেলপমেন্ট অ্যাসোসিয়েশন (বিএলডিএ) সভাপতি, বাংলাদেশ পেপার মিলস অ্যাসোসিয়েশন (বিপিএমএ) সভাপতি, বাংলাদেশ সিমেন্ট ম্যানুফ্যাকচারার অ্যাসোসিয়েশন (বিসিএমএ) (BCMA) চেয়ারম্যান, সোস্যাল ইসলামী ব্যাংক লিমিটেড সদস্য, ফেডারেশন অব বাংলাদেশ চেম্বারস অব কমার্স অ্যান্ড ইন্ডাস্ট্রি, (এফবিসিসিআই), জেনারেল বডি সদস্য, ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই), জেনারেল বডি সদস্য, বাংলাদেশ সিমেন্ট ট্র্রেডার্স অ্যাসোসিয়েশন (বিসিটিএ) সদস্য, রিয়েল এস্টেট অ্যান্ড হাউজিং অ্যাসোসিয়েশন (রিহ্যাব) সদস্য, ব্যাংকার্স অ্যাসোসিয়েশন অব বাংলাদেশ প্রতিবেদক, নিজস্ব। "দেশের শীর্ষস্থানীয় ২৩ কোম্পানি"। দৈনিক প্রথম আলো। সংগ্রহের তারিখ ২০২৩-০৩-২৭। [স্থায়ীভাবে অকার্যকর সংযোগ] মিলাদ, মাসুদ। "বিলিয়ন ডলার ক্লাবে দেশের পাঁচ শিল্পগোষ্ঠী"। দৈনিক প্রথম আলো। সংগ্রহের তারিখ ২০২৩-০৩-২৭।  TV, News24 (২০২১-০১-১২)। "দেশের সর্ববৃহৎ আবাসন এলাকা বসুন্ধরা গ্রুপের"। news24bd.tv। সংগ্রহের তারিখ ২০২৩-০৩-২৭।  আলম, মাসুদ। "'হকির জন্য বছরে ৫০ লাখ টাকাও খরচ হতে দেখি না'"। দৈনিক প্রথম আলো। সংগ্রহের তারিখ ২০২৩-০৩-২৭।  বসুন্ধরা গ্রুপের চেয়ারম্যান মেঘের পাশে এসে দাড়ালেন[স্থায়ীভাবে অকার্যকর সংযোগ] "ইউক্রেন বাংলাদেশের অফিসিয়াল ওয়েবসাইট"। ৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১২।  "'কর বাহাদুর' সম্মাননা পেলেন বসুন্ধরা গ্রুপ চেয়ারম্যান"। banglanews24.com। ২০১৭-১১-০৯। সংগ্রহের তারিখ ২০২৩-০৩-২৭।  উইকিমিডিয়া কমন্সে আহমেদ আকবর সোবহান সংক্রান্ত মিডিয়া রয়েছে।